Łazk (JK/SN). Brune abo ćmowožołte awta ze značku FN a z napisom k wšelakim posłužbam wuhladaš na dróhach Budyskeho wokrjesa dźeń a husćišo. Tele awta njewoža jenož pomoc, posłužbu a hladanje potrěbnym do domu abo zahrodki, ale často tež přećelne słowo a wokomik zabawy. A to hižo pjeć lět. Nowakec mandźelskaj Marika a Frank we Łazku staj w prawym času měłoj prawu ideju. A zo to hižo pjeć lět derje běži, so Nowakecam a jich znatym skoro wěrić nochce. To pak je runje přičina, sej raz mały wotpočink popřeć a dźakownje wróćo zhladować. Minjenu sobotu staj tuž Marika a Frank Nowak swojich přistajenych, přiwuznych, přećelow a znatych přeprosyłoj z nimaj prěnje pjeć lět wuspěšneho skutkowanja woswjećić.
szl_Latn